2023.3.17.
HU
Az Európai Unió Hivatalos Lapja
C 101 A/11
Az önéletrajz nem tekinthető a szakmai tapasztalatot, a diplomá(ka)t vagy adott esetben a nyelvismeretet igazoló dokumentumnak.
Pályázati anyagának összeállításakor nem hivatkozhat korábbi pályázat alkalmával feltöltött dokumentumokra, jelentkezési lapokra vagy más dokumentumokra.
3.3.2.
Az általános feltételekben foglaltak teljesülését igazoló dokumentumok Ebben a szakaszban nincs szükség olyan okiratra, amely igazolja, hogy Ön: — az Európai Unió valamely tagállamának állampolgára, — állampolgári jogait szabadon gyakorolja, — a katonai szolgálat tekintetében a jogszabályokban előírt kötelezettségeinek eleget tett, — rendelkezik a meghirdetett munkakör ellátásához szükséges erkölcsi garanciákkal, — rendelkezik a jelentkezési lapon megjelölt nyelvek ismeretével, kivéve a versenyvizsga-felhívásban/álláshirdetésben kifejezetten előírt különleges eseteket.
Be kell jelölnie a „Nyilatkozat” mezőt.
Ezzel Ön nyilatkozatot tesz arról, hogy megfelel e feltételeknek, és hogy a megadott információk a valóságnak megfelelnek, és teljes körűek.
Ezeket a dokumentumokat azonban a felvétel során be fogják kérni.
3.3.3.
Az egyedi feltételekben foglaltak teljesülését igazoló dokumentumok Ön köteles a felvételi bizottságnak valamennyi információt és dokumentumot megadni annak érdekében, hogy az ellenőrizhesse a jelentkezési lapon megadott információk helyességét.
A tanulmányok sikeres elvégzését igazoló diplomák és/vagy igazolások Önnek az online jelentkezéshez csatolnia kell a versenyvizsga-felhívásban/álláshirdetésben előírt szintű tanulmányok sikeres elvégzését igazoló középiskolai bizonyítványok, egyetemi oklevelek vagy egyéb bizonyítványok lehetőleg pdf-formátumú másolatát.
Az Ön felelőssége, hogy olvasható minőségű dokumentumokat nyújtson be.
A felvételi bizottság ebben a tekintetben figyelembe veszi az Európai Unió tagállamainak oktatási rendszerei közötti különbségeket (ezen útmutató I. és II. melléklete).
Ha Ön harmadik ország által kiállított bizonyítvánnyal/oklevéllel rendelkezik, akkor emellé az Európai Unió valamely tagállamának illetékes hatósága által kiadott egyenértékűségi nyilatkozatot is csatolnia kell.
A középfokú tanulmányok után szerzett diplomák esetében annak érdekében, hogy a felvételi bizottság értékelni tudja, hogy mennyire vannak összhangban a diplomák az ellátandó feladatokkal, a lehető legrészletesebb információkat kell szolgáltatni, különösen a tanulmányok időtartama és a tantárgyak tekintetében.
Műszaki vagy szakképzéshez, továbbképzéshez vagy szakosító képzéshez kapcsolódó diploma esetében fel kell tüntetni, hogy a képzés teljes vagy részidős, illetve esti tagozatú volt-e, valamint meg kell adni a tantárgyakat és a képzés hivatalos időtartamát is.
Kérjük, hogy egyetlen, lehetőleg pdf-formátumú dokumentumban töltse fel a fenti információkat.
Szakmai tapasztalat Ha a versenyvizsga-felhívás/álláshirdetés szakmai tapasztalatot is előír, csak az előírt diploma vagy bizonyítvány megszerzését követően szerzett szakmai tapasztalat vehető figyelembe.
Az igazoló dokumentumoknak tartalmazniuk kell a szakmai tapasztalat időtartamát és szintjét, és a lehető legrészletesebben fel kell tüntetniük az ellátott feladatok jellegét annak érdekében, hogy a felvételi bizottság értékelni tudja a szakmai tapasztalat összhangját az ellátandó feladatokkal.
Ha Ön egyazon szakmai tapasztalatra vonatkozóan több dokumentummal rendelkezik, kérjük, azokat egyetlen dokumentumban töltse fel.
Az Apply4EP platformra egyenként legfeljebb 5 MB-os dokumentumokat lehet feltölteni.
Minden vonatkozó szakmai tapasztalatot dokumentumokkal kell igazolni, elsősorban az alábbiakkal: — a korábbi munkaadók vagy a jelenlegi munkaadó által adott igazolások a versenyvizsgán/felvételi eljáráson való részvételhez szükséges szakmai tapasztalat meglétéről, — amennyiben a pályázónak titoktartási okokból nem áll módjában benyújtani a szükséges munkáltatói igazolásokat, ezek helyett kötelezően be kell nyújtania munkaszerződése vagy a felvételéről szóló levélküldemény, valamint első és utolsó fizetési igazolása másolatát, — egyéni vállalkozói tevékenység esetén (önálló vállalkozó, szabad foglalkozás stb.), bizonyítékként a teljesített szolgáltatásokat részletező számlák, illetve bármely más hivatalos igazoló dokumentum elfogadható.